 Bishii Maarso ee sandkii 1969-kii ayuu si dimoqraadi ah isaga wareejiyey xilkii duq Magaalo, dabadeedna wuxuu dadaal u galay inuu soo galo isuna soo sharraxo xubin baarlamaanka, nasiib darro lix bilood kadib ayaa isaga oo ka maqan xafiiskiisa waxaa dalka ka dhacay Afgebigii uu talada dalka kula wareegay Jaalle Maxamed Siyaad Barre, waana la xiray markaas Cumar Istarliin wuxuuna xabsiga ku jirey muddo saddex bil ah, isagoo lagala wareegay hanti gaar ahaaneed oo uu lahaa. 